CELEX: 62008TN0365
Language: sk
Date: 2008-08-28 00:00:00
Title: Vec T-365/08: Žaloba podaná 28. augusta 2008 – Hidalgo/ÚHVT – Bodegas Hidalgo – La Gitana (HIDALGO)

25.10.2008   
            
            
               SK
            
            
               Úradný vestník Európskej únie
            
            
               C 272/48
            
         Žaloba podaná 28. augusta 2008 – Hidalgo/ÚHVT – Bodegas Hidalgo – La Gitana (HIDALGO)
   (Vec T-365/08)
   (2008/C 272/93)
   Jazyk žaloby: španielčina
   Účastníci konania
   
      Žalobca: Emilio Hidalgo, SA (Jerez de la Frontera, Španielsko) (v zastúpení: M. Esteve Sanz, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastníci konania pred odvolacím senátom: Bodegas Hidalgo – La Gitana, SA (Sanlucar de Barrameda, Cádiz, Španielsko)
   Návrhy žalobcu
   
               —
            
            
               zrušiť rozhodnutie štvrtého odvolacieho senátu ÚHVT z 11. júna 2008 vydané vo veci R 1329/2007-4, ktoré bolo žalobcovi oznámené 18. júna 2008,
            
         
               —
            
            
               zaviazať žalovaného a prípadne vedľajšieho účastníka konania na náhradu trov konania pred Súdom prvého stupňa, ako aj trov konania pred odvolacím senátom.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „HIDALGO“ (prihláška č. 4 032 108) pre výrobky zaradené v triede 33 „alkoholické nápoje (okrem piva)“.
   
      Majiteľ ochrannej známky alebo označenia, ktoré je základom námietky: Bodegas Hidalgo – La Gitana S.A.
   
      Ochranná známka alebo označenie, ktoré je základom námietky: španielska slovná ochranná známka „HIDALGO“ pre výrobky zaradené v triede 33 („Vína všeobecne a najmä tie, ktoré sú chránené označeniami pôvodu Jerez a Manzanilla“).
   
      Rozhodnutie námietkového oddelenia: vyhovenie námietke a zamietnutie prihlášky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 73 a článku 61 ods. 2 nariadenia (ES) č. 40/94 o ochrannej známke spoločenstva a práva žalobcu na obhajobu, keďže napadnuté rozhodnutie vychádzalo z dokumentu, ku ktorému sa žalobca nemal možnosť vyjadriť.
   Žalobca tiež tvrdí, že boli porušené:
   
               —
            
            
               článok 8 ods. 1 písm. a) nariadenia v tom, že napadnuté rozhodnutie považuje vína za rovnaké výrobky ako iné alkoholické nápoje zaradené v triede 33, ktoré nie sú vínami,
            
         
               —
            
            
               článok 4 ods. 1 a článok 5 ods. 1 smernice Rady (ES) 89/104 o aproximácii právnych predpisov členských štátov v oblasti ochranných známok a zásada koexistencie a rovnocennosti národných ochranných známok a známok Spoločenstva.